一粒神經細胞喺接收到某啲特定嘅刺激嗰陣，會用微弱電流等嘅型式傳訊號，例如視網膜上面嗰一大柞感光細胞喺受光刺激嗰時，會射訊號上個腦嘅視覺皮層（visual cortex）嗰度，而每種感光細胞都淨係會對某啲特定刺激有反應，所以每當個腦收到呢啲訊號嗰陣，就可以判斷對眼望到乜－「射緊訊號嘅得感應藍色光嘅感光細胞，對眼梗係望緊啲藍色嘅嘢喇」。